สวัสดีคะ คือปกติประจำเดือนหนูมาวันที่6เดือนที่แล้วแต่เดือนนี้ยังไม่มาเลยคะ ตรวจครั้งแรกวันจันที่13เจอขีดเดียว ครัังที่สองตรวจวันนี้แต่ก้อยังเจอขีดเดียว เป้นเพราะอะไรคะคุน หนุมีอาการปวดท้องหน่วงๆเจ็บหัวนม หนูมีโอกาสจะท้องไหมคะหรือต้องรอตรวจใหม่คะ
สวัสดีค่ะ หากประจำเดือนครั้งสุดท้ายมาวันที่ 6 ก.ค.และได้ตรวจหาการตั้งครรภ์อย่างถูกต้องในวันที่ 13 ส.ค. หรืออย่างน้อยมากกว่า 2 สัปดาห์นับจากที่มีเพศสัมพันธ์ครั้งสุดท้าย แล้วพบขึ้นขีดเดียว ก็แสดงว่าไม่มีการตั้งครรภ์เกิดขึ้น ดังนั้นการที่ประจำเดือนไม่มา จึงน่าจะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย เป็นต้นสำหรับอาการปวดท้องหน่วงๆ เจ็บหัวนม อาจเป็นอาการก่อนการมีประจำเดือนมาก็ได้ ดังนั้นแนะนำให้รอประจำเดือนไปอีกซักระยะ ประจำเดือนน่าจะมาในที่สุดค่ะ